
ARUBA MESTER 
DI E ESFUERSO 
DI NOS TUR PA 


RECUPARA 


ProME MINISTER 


Evelyn Wever-Croes | 
DURANTE CONFERENCIA “STRONG WOMEN 


CHOOSE TO CHALLENGE” A TRATA TEMA: 
CON LIDERNAN FEMENINO TA WORDO 
PRESENTA DEN MEDIA 


Recientemente Gobierno di Aruba a lansa e "Aruba National 
Gender Policy” cu ta contene metanan pa promove igualdad di 
genero. E documento a wordo lansa durante e conferencia e 
conferencia “Strong Women Choose to Challenge” cu a tuma 
luga siman pasa. 


Prome Minister Evelyn Wever - Croes conhuntamente cu 
Secretario di Estado Alexandra van Huffelen y un grupo di 
lidernan femenino den diferente sector aki na Aruba, a reuni 
pa conta di nan experiencia ‘subiendo e trapi di exito’. Banda 
di esaki, diferente tema relaciona cu retonan cu e ser femenino 
ta confronta cu ne a wordo trata. Un di e temanan aki ta, e 
imagen cu media ta transmiti di lidernan femenino cu na algun 
ocasion ta resulta ‘sexista’. 


Van Huffelen a expresa cu e topico ta uno hopi importante cual 
mester atende cu ne y ta reconoce cu tin hopi mal informacion 
y atake ta tuma luga den media cual e personalmente a 


experencia. El a sigui bisa cu investigacionan haci a indica cu 
lidernan femenino compara cu masculino, ta ricibi mas critica 
na nivel personal (tocante fisico, paña peso), y no riba nan 
aspecto profesional y/of trabou, maneho. 


Prome Minister Wever - Croes tambe a conta di su experiencia 
cu e tema aki y con ta atende cu e situacion ora cu e presenta. 
“Mi ta gusta comunica y mi gusta haci esaki na un manera 
educativo”. Premier Wever - Croes a expresa cu na momento 
cu expresionnan erroneo wordo presenta den media, e prome 
paso ta pa coregi esaki cu respet. Sinembargo si e comentario 
wordo presenta den forma baho, e ta costa mas energia pa 
resolve y lamentablemente e comunicacion ta wordo obstrui. 
A pesar di esaki, Premier Wever - Croes a expresa cu ta 
reconoce cu cierto aspecto ta parti di e trabou, y ta trata pa ta 
mas ‘duidelijk’ posibel cu informacion. 

Pa locual ta publicacionnan sexista y fabricacion di contenido 
falso cu ta ataca e parti emocional, Prome Minister a expresa 
cu e ta comodo cu su mes y esaki no ta afecte, sinembargo ta 
contra di esaki pasobra banda di ta lider di Pais Aruba, tin yiu 
y mayor cu ta mira esakinan. 


Den cuadro di esaki Secretario di estado Alexandra van 
Huffelen a haci apelacion na sernan femenino pa tuma e 
responsabilidad y para contra di e tipo di atakenan aki ora 
nan tuma luga contra Prome Minster y/of contra otro lidernan 
femenino, irespecto opinion politico. 


Pa conlcui, ambos lider a expresa cu e situacion aki ta rekeri pa 
un persona ta sigur di su mes, sigur di su trabou y capacidad 
pa no laga esaki tin efecto riba bo. 

JU Our Fir Firs rst Immersive Session is Here! 


METAVERSE. 


GETTING STARTED WITH NFT'S 


THURSDAY, JUNE 2, 2022 
6:00 PM - 8:00 PM 


FUTURA SPACES 
SCHOTLANDSTRAAT 38 


REGISTER ONLINE 


In this interactive workshop by Full Stack Vision you'll learn 
about the NFT basics, open your first NFT wallet and even your 
first own NFT that you can utilize with local businesses. 


Click the link to register in advance and save your seat 
https://bit.ly/3sKlGn1. 


FUTURA 

PARLAMENTO TA TRATA E LEY PA BAHA E 
TARIFA DI IMPUESTO RIBA IMPORTACION DI 
MATERIAL DI CONSTRUCCION Y UN CAMBIO 

DEN E LEY DI COMISION DI DIVISA PA 


EXONERA ESTADO HULANDES 


Dialuna Minister Maduro 
ta presente na Parlamento 
di Aruba pa asina haya 
aprobacion di Parlamento 
pa e cambio cu a wordo 

haci pa reduci e tarifa di 
i impuesto riba importacion 
di material di construccion y 
tambe pa un cambio den e 
ley di comision di divisa pa 
exonera Estado Hulandes. 


REBAHO TARIFA DI 
CONSTRUCCION 

Fin di aña 2020 Minister Maduro a decreta un cambio den 
e tarifa di importacion di material di construccion, pa rebaha 
esaki di 12 pa 10%. E rebaho aki ta forma parti di e pakete 
di Alivio Fiscal 2 cu a drenta na vigor 1 di januari 2021 y en 
principio ta caba dia 1 di januari 2023. E meta di e alivio fiscal 
aki tabata pa incentiva y activa construccion cu ta un sector 
cu ta lora e economia di Aruba. Banda di esaki, e rebaho den 
impuesto di importacion ta yuda tambe pa trece un tiki alivio pa 
e subida mundial di prijs di material di construccion. 


IMPORTACION MATERIAL DI 


CAMBIO DEN LEY DI COMISION DI DIVISA PA EXONERA 
ESTADO HULANDES 

Unotro cambio cu mester aprobacion di Parlamento, ta e cambio 
di e ley di comision di divisa pa exonera Estado Hulandes di 
paga 'deviezenprovisie' na momento cu ta transferi sosten di 
likidez pa Aruba, ta haya pago di e fiansanan di Covid19 haci pa 
Aruba na Hulanda y na momento cu ta transferi fondo pa Aruba 
cubri fiansanan haci den exterior den 2021 y 2022. Pa ricibi e 


sosten di likidez y tur e otro fiansanan di Hulanda, Tesoreria 
Hulandes a habri un cuenta na florin pa Estado Hulandes na 
Banco Central di Aruba. Pa e cuenta aki ta otorga exoneracion 
di pago di comision di divisa. E exoneracion lo yuda Hulanda 
tene e gastonan di e fiansa abou pa nan y paAruba na momento 
cu mester paga e fiansanan aki bek haciendo uzo di e mesun 
cuenta special aki na Banco Central. 


> 


STATEN VAN ARUBA 
Zittingsjaar 2021-2022 


NO. 24 


OPROEPING 


Ter bijwoning van een 
OPENBARE VERGADERING 
van de Staten van Aruba op 
maandag 30 mei 2022 om 9:00 uur 
in de vergaderzaal van de Staten 


Agenda: 


I. Ontwerp-landsverordening houdende bekrachtiging van het Landsbesluit, houdende 
algemene maatregelen, van 8 maart 2021 (AB 2021 no. 42) ter uitvoering van artikel 
6, eerste lid, van de Landsverordening tarief van invoerrechten (AB 2002 no. 120) 
(aanpassing invoerrechten bouwmaterialen) (IS/605/20-21, d.d. 29 april 2021) 
(ZJ 2020-2021-954) 


9 


Ontwerp-landsverordening tot wijziging van de Landsverordening deviezenprovisie 
(AB 1990 no. GT 5) (IS/667/20-21, d.d. 21 mei 2021) (ZJ 2020-2021-957) 


Oranjestad, 24 mei 2022 


Namens de-Voorzitter. 


De Griffie Y, 


Wi: NA 
mn 4 by I 


NB: DeVoorzitter heeft de spreektijden als volgt vastgesteld 

MINISTER MADURO TA FELICITA SRA. 
MONIQUE PALM CU SU PINTURA DEDICA 
NA E MUSICO SR. VICENTE RAS 


E ta capta e energia unico cu Vicente to tronsmiti den e 


tononan di su tambu 


Recientemente Minister Maduro tabata tin e placer pa hunto cu 
ex Gobernador sr. Olindo Koolman haci e desvelo di e pintura 
di e musico sr. Vicente Ras pinta pa sra. Monique Palm. E acto 
a tuma lugar na Artisa Gallery na San Nicolaas cu presencia di 
un grupo grandi di famia y amistad cu a bin apoya sra. Monique 
Palm. Esaki ta prome biaha cu sra. Palm ta pinta un persona y 
ela scoge e musico Vicente Ras pa brinda e honor. 


E pintura ta uno bunita cu ta capta e energia unico cu Vicente 
ta transmiti den e tononan di su tambu. E tabata un momento 
bunita pa mira con sr. Vicente Ras tabata admira e obra cu 
Monique Palm a dedica na su honor. Pa e ocasion special aki, 
sr. Vicente a toca y canta y a invita Minister Maduro pa canta 
koor hunto cun'e pa asina deleita esnan presente cu musica di 
Aruba su folklore. 

Minister Maduro ta felicita sra. Monique y Vicente pa e bunita 
obra aki y ta gradici sra. Palm pa e bunita gesto pa na bida 
brinda honor na nos musiconan manera sr. Vicente Ras. E ta 
un dushi sentimento ora un Arubiano ricibi un aprecio. 

Minister Xiomara Maduro durante seminorio di liderazgo femenino: 


£ 


y 
Durante e seminario di liderazgo femenino 'Strong women 
choose to challenge' na Universidad di Aruba, Minister Maduro 
a brinda un bista riba e inclusion financiero di e hende muhe 
na Aruba. E mandatario a trece dilanti cu den sector publico na 
Aruba tin hopi hende muhe den posicion financiero haciendo 
un trabou importante pa nos Pais. 


Te ainda dos Minister di Finansa femenino 

Minister Maduro a trece dilante cu te ainda den gobernacion, 
nos a conoce dos dama cu a asumi e posicion di Minister di 
Finansa di nos Pais. Aruba su promer Minister di Finansa ta 
sra. Ella Tromp-Yarzagaraay, kende alabes tabata Aruba su 
promer hende muhe Minister Plenipotenciario na Hulanda y 
Aruba su di dos Gobernador Interino femenino. Na aña 2017, 
Aruba a conoce un otro hende muhe como Minister di Finansa 
den persona di su persona, sra. Xiomara Maduro. 


IOS POSICIC 


BA 


Tin hopi hende muhe den posicion clave den Gobierno 

E mandatario a splica cu tin hopi hende muhe den posicion 
financiero cu ta clave den sector publico y den Gobierno. Asina 
por aprecia cu tin hende muhe na timon di Aruba su Banco 
Central, Departamento di Impuesto, Departamento Economico, 
Controlaria General y den posicion nan financiero clave na 
Departamento di Finansa, Departamento di Estadistica y na 
Aduana. Minister Maduro a indica cu e lista aki ta un resumen 
chikito di un lista mas amplio, ya cu den Gobierno y sector 
publico tin hopi mas hende muhe cu ta haci un trabou importante 
den funcionnan financiero na bienestar di comunidad. 


Mrs. Evelyn Wever-Croes Ms. Xiomara Maduro 


COVID-19 


Mrs. Alicia (Ella) 
zagaray 


Tromp- 

COMISION DI CPT A AUDIT DIFERENTE 
CENTRONAN DI REL EIA NA ARUBA 


Minister di Husticia y Asuntonan Social Sr. Rocco Tjon a 
reuni cu "Europees Comité voor de Preventie van Foltering 
en Onmenselijke of Wrede Bestraffing of Behandeling" (CPT), 
un comision internacional cu ta audit centronan di detencion. 
Durante nan bishita na Aruba, nan a bishita Korrektie Instituut 
Aruba (KIA), diferente wardanan di Polis como tambe Guarda 
nos Costa (GNC) pa asina mira e situacion actual. Durante e 
bishitanan aki, nan a sinta y dialoga cu tur e profesionalnan 
cu ta traha na e diferente departamentonan aki. Durante e 
reunion cu a tuma luga despues di nan bishita, a sinta na mesa 
pa asina brinda nan recomendacionnan. Banda di esaki, nan 
a tene diferente dialogonan cu e detenidonan, pa asina haya 
mas informacion tocante varios topico. 


E comision CPT ta audit e centronan di detencion riba 
diferente aspecto, manera infrastructura, higiena y e trato cu e 
detenidonan ta haya door di e profesionalnan cu ta traha na e 
centronan di detencion. Dentro di poco lo ricibi e prome rapport 
preliminario di e bishita aki, cu cada punto detaya. Durante e 
reunion aki, varios punto interesante a wordo treci padilanti, 
caminda algun di e recomendacionnan cu a wordo menciona, 
no lo tin un costo mara na dje pa por implementa esakinan, 
manera e adaptacion den maneho y cierto reglanan cu tin 
na vigor actualmente. Segun Minister Tjon, e puntonan aki lo 
haya e debido atencion lo mas pronto posibel, pa asina por 
cuminsa traha riba e adaptacionnan aki. Banda di esaki, a trece 
demas puntonan padilanti, cu lo haya e atencion necesario 
a largo plaso, unabes logra aloca e fondonan necesario, pa 
por atende cu esaki. Segun e mandatario, e comision CPT a 
keda sumamente satisfecho cu e cooperacion cu nan a ricibi di 
parti di e delegacion di Aruba, mirando cu nan a ricibi e debido 
acceso na cada luga, documento y informacion cu nan a pidi 
pe. 


Minister Tjon a indica cu ta reconoce e diferente retonan cu tin 
actualmente naAruba, por ehempel cu nos Instituto Coreccional, 
sinembargo, e tipo di auditnan aki di CPT lo yuda crea mas 
comprension di nos situacion actual na Aruba, cual por yuda 
pa ricibi e permiso di Hulanda pa asina yega na e fondonan 
necesario pa por trece e cambionan necesario. Actualmente, 
ta den espera di e rapport cu e comision lo entrega pa asina 
por cuminsa efectua e recomendacionnan. 


2022 


AÑA DI INVERSION 
Y OPORTUNIDAD 

Y DUNA PIORIDAD 
NA SALUD Y 


PROGRESO 


DI CADA 


CIUDADANO 


MINISTER 


Dangui Oduber 


MINSTER DANGUI ODUBER A RICIBI 
MEDAYA FOR DI KLM MARATHON ARUBA 


mata : mi a ma 

Diaranzon mainta Minister di Turismo sr. Dangui Oduber, hunto 
cu Minister di Deporte sr. Endy Croes, y tambe sra. Ronella 
Croes di Aruba Tourism Authority (ATA), a reuni cu Mr. Kees 


Van Muiswinkel pa cu e di 4 edicion di KLM Aruba Marathon. E 
evento aki lo ta tumando lugar ariba dianan 4 y 5 di juni. 


E encuentro tawata uno bon, caminda a informa tocante e 
actividadnan culo tin ariba e 2 dianan aki. Tambe a menciona cu 
ta yegando coredonan di 27 diferente pais, Antigua, Argentina, 
Belgié, Bonaire, Brazilié, Cambodia, Canada, Chili, Colombia, 
Curacao, Duitsland, Ecuador, Estonia, Frankrijk, Georgia, 
Engeland, Hongarije, Italie, Mexico, Nederland, Noorwegen, 
Panama, Paraguay, Polen, St. Maarten, Venezuela en de 
Verenigde Staten. 


Un total di mas o menos 500 persona internacional y 2,000 
Rubiano lo ta participando e aña aki. E participantenan cu ta 
yega di varios pais, no ta bin nan so. Nan ta yega Aruba cu 
nan famia pa despues di e marathon disfruta di nos dushi isla. 
Sr. Ronella Croes di ATA a splica cu ta tuma e oportunidad di e 
evento aki pa promove Aruba como un isla activo. 


Tambe Mr. Kees Van Muiswinkel a duna un danki na Ibisa. 
Ibisa ta un partner hopi special den e marathon aki, paso sin 
nan, no lo por organiza un evento di magnitud asina grandi. 
Nan ta persona nan cu ta traha dia aden y dia afor pa deporte, 


pero sigur tambe pa salud di Aruba. 


Minister Dangui Oduber a duna danki na Mr. Kees di KLM 
Marathon Aruba pa e bunita medaya cu a ser duna na su 
persona pa di 4 edicion di KLM Aruba Marathon. 

Minister Dongui Oduber: 


MINISTERIO DI SALUD À PRESENTA PLAN 
NACIONAL DI PREVENCION NA AZV PA UN 
ARUBA SALUDABEL 


E ¿e | 

Diaranzon mainta Minister Dangui Oduber, hunto cu coleganan 
di Ministerio di Salud, a bishita Algemene Zietkekosten 
Verzekering (AZV) pa presenta un programa di prevencion 
den salud na director mr. Edwin Jacobs. Esaki den cuadro di e 
plan nacional, unda cu prevencion ta central, cu ta e maneho 
di Minister Oduber pa e 4 añanan di su gobernacion. 


Den e programa cu a wordo presenta, ta papia di 4 pilar. 

1. Aruba Healthy Life Style Center. Esaki lo bira un 
centro unda tur persona, entre edad di 18 pa 65 aña cu tin 
problema cu obesidad, lo wordo guia pa asina por hiba un 
bida mas saludabel y tambe mantene esaki. E programa 
lo ta uno accesibel na full comunidad, especialmente pa e 
personanan cu risico halto. E centro lo ta pa yuda cu guia pa 
nutrishon balansa y saludabel, guia pa actividad fisico y entre 
otro descanso y drumimento pa un estilo di bida balansa y 
saludabel. 

2. Jump18. Esaki ta un programa pa muchanan entre 4 
y 18 aña, afilia na Horacio Oduber Hospital, na unda ta guia 
muchanan cu tin problema cu sobre peso pa yuda nan cambia 
nan manera di biba. JUMP18 a cuminsa 18 di november di 
aña 2021 cu e meta pa haci un diferencia pa otronan, duna 
inspiracion y motivacion. JUMP18 ta consisti di un grupo di 
hoben Arubano cu ta profesionalnan medico, cu bao guia di un 
pediatra a desaroya un iniciativa pa empodera muchanan y nan 
mayornan pa mehora nan salud y bienestar. JUMP18 su meta 
ta pa yuda mayornan y muchanan biba un bida mas saludabel 
por medio di educacion y retando nan percepcionnan limita. Por 


medio di e proceso aki, e acceso ta wordo crea pa mayornan 
y nan muchanan bolbe descubri nan balor berdadero hunto cu 
un conocemento mas profundo den loke ta nutricion y salud. E 
plan nacional ta pa yuda e programa aki redobla e capacidad, 
yudando asina mas mucha pa ciclo, un cantidad di 36 en bes 
di 17 so. 

3. Skol Saludabel. Esaki ta un programa unda ya caba 
tin 10 skol na Aruba cu ta participando. Nan ta wordo guia 
door di Direktie Volksgezondheidzorg (DVG) seccion di juegd 
gezondheiszorg. 

4. Concientisacion/informacion di nutricion cu ta 
importante pa wordo duna na Aruba su comunidad pa 
hiba un bida saludabel. Lo crea un website pa Fundacion 
Prevencion den SaludAruba caminda lo centralisa informashon 
ditur e fundashon/programa/proyecto nan relata na prevencion 
di NCDs. Alabes lo duna ayudo financiero na e gruponan aki 
pa crea contenido educacional y promove conscienntisacion. 


A presenta e programa aki, relata na action 3.2 di e NCD-MAP 
2020-2030, na AZV den un proyecto piloto pa asina papia over 
di e financiamento pa cu e aña aki. Tambe a tuma e oportunidad 
pa presenta kiko e programa ta encera y con e 4 pilarnan aki 
lo traha pa un Aruba mas saludabel. Pa e programa por wordo 
financia durante e añanan di gobernacion nos dilanti, lo crea 
un fondo yama “Begrotingsfonds Pandemische Veerkracht en 
Innovatie”, esta un Fondo pa Recuperacion di e Pandemia y 
pa promove Innovacion. E fondo aki lo bai reemplaza e Covid 
insurance. Tur e entrada cu lo wordo genera lo wordo inverti 
bek den salubridad, entre otro den prevencion, sigui amplia e 
capacidad di nos ICU na nos hospital y den innovacion riba 
tereno di salubridad, pa asina Aruba por recupera rapidamente 
di e efectonan di e pandemia y ta mihor prepara pa cualkier 
eventualidad cu lo por presenta. 


Tawata un mainta exitoso na unda Ministerio di Salud a 
comparti informacionan cu ta relevante pa AZV, pa asina AZV 
por tuma un decision si por yuda financia e proyecto piloto aki 
pa e prome 6 lunanan, te cu fin di aña 2022. Ta e idea cu pa aña 
2023 en adelante, pa medio di e fondo, crea e financiamento , 
pa asina e programa aki por bira sostenibel y yuda Aruba biba 
un bida mas 


Prevencion ta central den e maneho di Minister Dangui Oduber 
y cu pasonan firme y concreto lo bai cambia e rumbo di traha 
curativo pa traha preventivo. 

Z— Cres 
MINISTER ENDY CROES A FIRMA 


ACUERDO PA EXTENDE KLM ARUBA 
MARATHON PA 3 ANA MAS 


Den presencia di colega Minister 
Dangui Oduber, CEO di ATA sra 
Ronella Croes, IBISA y Run in the 
Sun cu ta e stichting cu ta organisa 
e KLM Aruba Marathon, Minister 
Endy Croes a firma e acuerdo pa 
extende e KLM Aruba marathon pa 
3 aña mas. 


Esaki pa di 4 ocasion, cu por core 
42 km, 21km, 10km y 5 km, na - 
unda cu nos ta bai tin presencia di < i i E 
coredornan internacional den luna | 
di juni proximo cu ta bai participa. 
Den un bon colaboracion, a yega 
na un contrato pa extende e KLM 
Aruba marathon pa tres aña mas, 
2023,2024 y 2025 y di e forma aki 
garantisa e continuidad di e evento 
magestral aki pa locual ta un deporte 
hopi gusta pa hopi hende y ta un 
forma saludabel pa mantenebo mes 
den bon condicion. 


Minister Endy Croes finalisando a 
agrega cu IBISA ta esnan cu tin un 
rol hopi importante den esaki cu e 
parti organistorio di e marathon. 
Minister Endy Croes a gradici 
stichting Run in the Sun cu ta brina e 
oportunidad pa e marathon aki, ATA 
pa su contribucion, Minister Oduber 
y sigur tur e stakeholder IBISA y tur 
patrocinadornan cu ta haci esaki 
posibel. 

Minister Endy Croes: 


DEN PRESUPUESTO 2025 A APROBA DOS DAK 
PA IBISA SPORTCENTRUM SAN NICOLAS 


Recientemente Minister Endy Croes a f 
haci bishita oficial na IBISA Sportcentrum 
San Nicolas como tambe IBISAna Playa. 
IBISA ta un ‘stakeholder’ hopi importante 
pa Gobierno di Aruba. E mandatario di 
Deporte a ricibi e oportunidad di mira e 
programa ‘Nos Grandinan Activo’ cu ta 
un di e programanan cu IBISA ta ofrece 
na comunidad di San Nicolas. 


Un programa hopi bunita unda cu 
cuater biaha pa siman tanto na 
IBISA Sportcentrum como tambe na 
Community Pool nos grandinan ta 
haya oportunidad di practica deporte y 
socialisa. Y asina tin diferente actividad 
cu ta tuma luga na IBISA Sportcentrum for di mainta te atardi 
pe comunidad di San Nicolas. Minister Endy Croes a ricibi un 
recorido di e luga como tambe a tuma nota di e necesidadnan 
cu falta na e facilidad. 


E mandatrio a duna un bon noticia na unda cu a compromete 
cu den 2023 ora e presupuesto wordo aproba ta percura pa bin 
dos dak pafo caminda cu lo haci e luga hopi mas atractivo pe 
hobennan como tambe e grandinan cu ta haci uso di e facilidad 
aki durante dia. Despues di e bishita na IBISA Sportcentrum 
San Nicolas Minister Endy Croes a continua cu su bishita na 
IBISA Playa, unda a conoce e empleadonan, por a reuni cu nan 
y scucha nan preocupacionan. Pa finalisa Minister Endy Croes 
ta gradici ekipo di maneho di IBISA como tambe tur empleado 
pa e caluroso bon bini! 

MINISTER ENDY CROES A ENTREGA 10 
PAR DI GLOVE NA ‘WALK YOUR TALK 
BOOTCAMP BOXING’ 


Diabierna atardi Minister Endy Croes a haci un bishita di 
cortesia na ‘Walk your Talk Bootcamp Boxing’ di sr. Rambo 
Flanegin. Pa basta tempo caba e organisacion ta brinda 
atencion na mucha y hobennan unda nan ta entrena tur dia 
den siman tanto na Carnival Village, Rooi Frances y Linear 
Park. Y asina forma nos hobennan cu bon disciplina pa nan 
bira un bon ciudadano pa comunidad. Minister Endy Croes a 
haya oportunidad di wak e entrenamento y a participa tambe 
activamente pa motiva e hobennan. 


Sr. Rambo Flanegin ta gradici e mandatario di Deporte pa a 
su gesto pa duna nos dies par di glove pa por sigui train nos as ` a SSW EORTÉAME 
hobennan y preparanan pa entre otro boxeo, kick boxing y pa \ > 
MMA. Finalisando Minister Endy Croes ta gradici sr. Ramdo 
Flanegin y Walk Your Talk Bootcamp pe excelente trabou cu 
nan ta haciendo! Sigui cu bon trabou! 


mY | ‘ti 
I dl. 

MINISTER ENDY CROES A ENTREGA 
PREMIO NA FINAL DI U13 


y 


DA 


Diadomingo 9'or di mainta a tuma luga final 


di U13 entre ekipo di La Fama y Britannia k 
den stadion Guillermo Prospero Trinidad na È i 
Dakota. Minister Endy Croes tabata presente 
desde inicio y a presenta un tremendo final 
di U13. Ambos club a lucha cu alma y curpa. 
Britannia ta bay ariba 1-0 cu goal anota 
pa Yair Kock. La Fama a keda presiona y 
a empata e wega den prome tempo 1-1 cu 
goal anota pa Jevin Carrasquilla. 


Ningun ekipo kier a baha cabes y despues di 
tempo oficial mester a bay pa extra tempo. 
Den di dos mita di extra tempo faltando 
un minuut pa bay over pa tira pinalti unda 


cu Jarred Rosenstand ta anota e goal di 
victoria pa asina Britannia titula campeon. 
Un tremendo partido. Na final Minister di 
Deporte Endy Croes hunto Presidente di 


SLAB 


AVB Randolf Lacle a entrega e trofeonan 
di campeon y sub campeon mientras 
delegadonan di AVB a otorga e medayanan . | 


Pabien na Britannia campeon, pabien na La 
Fama sub campeon y pabien na AVB cu e | 
tremendo campeonato. Minister Endy Croes 
a termina bisando; 'nos tey pa sostene 
bosonan nos atletanan di futuro’. Masha 
pabien! 


Dialuna 30 Mei 2022 


Jocelyne M.M. Croes: 
Durante seminario di hende muhe na Universidad di Aruba 


JOCELYNE CROES TA DUNA SPLICACION AMPLIO 
DI ‘ARUBA NATIONAL GENDER POLICY’ 


à | os A 
Durante e seminario dedica na hende muhe organinsa pa 
Gobierno di Aruba y Universidad di Aruba, señora Jocelyne 
M.M. Croes, Presidente di e ‘Gender Steering Committee’ 
y Presidente di e “Comision Nacional Metanan Mundial pa 
Desaroyo Sostenibel (SDGs)”, a duna un presentacion na unda 
ampliamente el a duna un splicacion riba e prome ‘Gender 
Policy’ di Aruba cu a wordo aproba pa Conseho di Minister. 
Aruba National Gender Policy a wordo desaroya pa un grupo 
cu por cierto tur ta hende muhe. Sefiora Croes a remarca cu 
porfin, na afia 2022, finalmente Aruba tin un Gender Policy 
official cu un plan di accion y un framework pa monitoria y 
evalua e implementacion di e plan aki. 


E gender policy ta un guia y plan di accion pa Gobierno, pa 
sector priva, pa NGOs, ensefiansa y pa tur hende. Sefiora 
Croes a duna di conoce cu no solamente na Aruba, pero 
mundialmente, ainda tin desigualdad di genero. Esaki ta stroba 
e meta pa trece e balance den genero. “No por tin desaroyo 
sostenibel y progreso, no por tin sociedadnan husto y resiliente 
sin elimina descriminacion di hende muhe. Tur na statestiek na 
Aruba tambe ta indica cu e hende muhe ta esnan cu mas mester 
avansa den e parti social, economico y tambe den politica. Nos 
ta na 2022, y nos tin nos prome Minister President femenino 
na Aruba”, señora Jocelyne a expresa. 


‘genero’ y a duna e definicion cu ta prevalece den e documento 
di e prome gender policy di Aruba. E terminologia 'genero' 
ta wordo uza pa describi e rol social y caracteristicanan cu 
ta atribui na sernan masculino y femenino basa riba nan 
diferencianan biologico. 'Genero' ta diferente di 'sexo' cual 
ta relata na e diferencianan biologico entre homber y muhe. 
Identidadnan di genero no ta fiho, pero ta cambia segun tempo, 
sitio, preferencia y contexto cultural. 


Pa desaroya e gender policy pa Aruba, e comision a analisa e 
framework internacional y local. E meta ta pa elimina tur forma 
di descriminacion contra hende muhe, e tratado di CEDAW 
(Convention on the Elimination of Discrimination against 
Women) cu Aruba tambe ta parti di dje y cu ta haci cu Aruba 
tin un obligacion pa yega na e meta aki di elimina desigualdad 
di genero. 


E Metanan di Desaroyo Sostenibel, SDGs, tambe a pone 
igualdad di genero central pa desaroyo sostenibel di hende 
muhe y Aruba a comete su mes pa implementa esaki. SDG 5 
ta brinda un manera specifico pa midi e progreso di e hende 
muhe. Ademas igualdad di genero ta tin relevancia y tin un 
impacto riba tur e otro SDGs. Desaroyo sostenibel pa e hende 
muhe ta crea mas oportunidad, mas productividad y desaroyo 
economico, y mas desaroyo sostenibel. 

Continuacion JOCELYNE CROES TA DUNA SPLICACION AMPLIO.... 


al Opportunities!” — 

E strategianan den e gender policy ta basa riba e vision, mision 
y riba puntonan di salida strategico. Esakinan ta mara na 
indicadornan di unda nos kier bay. E vision ta pa normalisa y 
alinea igualdad di genero y ‘empoderacion’ di hende muhe den 
Aruba su strategia di desaroyo y den general y particularmente 
den implementacion di e plan di SDG, NSP, e modelo di 
recuperacion economico y organo di Reino pa e programa 
di reforma y desaroyo di pais. Meta ta pa crea y permiti un 
ambiente pa igualdad di genero y ‘empoderacion’ di hende 
muhe den tur sector di Aruba su sociedad y economia, pa yega 
na un Aruba mas resliente y na unda tur genero ta goza di un 
miho calidad di bida. 


Na final, señora Croes a referi na e tema di e conferencia, 
“Strong women choose to challenge' y a expresa cu ta un 
escogencia pa lidera, si tin e oportunidad. Pero oportunidadnan 
mester wordo crea. “Mi ta contento cu Prome Minsiter a haci 
un escogencia pa traha un ‘Gender Policy’ y haci un diferencia 
pa nos hende muhenan. Prome Minister a haci un escogencia 
pa dun’e balor. Ban nos tur duna balor na esaki. Gobierno no 
por haci esaki su so. Prome Minister no por haci esaki su so. 
Ami no por haci esaki mi so. E ta tuma esfuerso di nos tur pa 
logra”. 


Señora Jocelyn ta gradici Prome Minister pa e iniciativa pa 
desaroya e prome Gender Policy pa Aruba. E ta gradici e 
“Gender Steering Committee' pa a haci esaki posibel despues 
di hopi trabou. Awo Aruba ta conta cu un Gender Policy official 
pa asina Aruba por tin un desaroyo mas husto y sostenibel. 


E siguiente hende muhenan aki ta forma e “Gender Steering 


Committee' cuminsando pa Presidente di e comision, Jocelyne 
M.M. Croes, Miangela Iris Ras, (CEDEHM), (Deputy Chair), 
Judesca Briceno, (DEACI), Olivia Croes, (DBB), Michelle de 
Groot, (ATIA), Lisette Geerman-Gomez, (MinAZ), Clementia 
Eugene, (UA), Sharon Frankel, President, Aruba Banker's 
Association (ABA), Merl Gibbs, (DSZ), Desiree Helder, (CBS), 
Paula Kibbelaar, (IPA), Yvonne Lee- Perez, (DAO), Magaly 
Maduro, (FCVR), Ghislaine Nicolas, (DBB), Diana Wever- 
Salcedo, Psicologo, Tisa La Sorte, CEO and Malinda Hassel 
(AHATA). Sosten logistico y legal di Helen Dirks y Anouk 
Balentina, (CEDEHM), Mariska Koolman, (DWJZ). 


Pa lesa mas di e contenido di e ‘Aruba National Gender Policy’, 
por haya esaki riba e Plataforma ISSUU: 
https://issuu.com/gabinetewevercroesaruba/docs/aruba_ 
nacional_gender_policy_2022?fr=sNzBjYzlwOTgzNQ 

CENTRALE BANK VAN ARUBA 


RESERVA DI DIVISA NETTO A SUBI SUBSTANCIALMENTE 
Resumen di e Relato Mensual di maart 2022 
Comunicado di Prensa’ 


Desaroyo monetario 

Compara cu februari 2022, e cantidad di placa den circulacion a subi cu Afl. 48,5 miyon te na Afl. 5.404,8 miyon 
den e luna di maart 2022. Esaki a resulta for di un crecemento den e reserva di divisa netto (+Afl. 381,8 miyon) 
y un bahada den e activo domestico netto (-Afl. 333,3 miyon). 


Na maart 2022, e subida den e reserva di divisa netto a wordo causa pa compra netto di divisa di Afl. 685,3 
miyon di publico, principalmente relaciona cu otro inversionnan y entrada for di turismo. Esaki a wordo 
parcialmente mitiga pa benta netto di divisa di Afl. 303,5 miyon na publico, primordialmente relaciona cu pago 
pa importacion. 


E reduccion den e activo domestico netto a wordo causa pa bahadanan den tanto credito domestico (-Afl. 
330,5 miyon) y den transaccionnan no relata na credito (-Afl. 2,8 miyon). E caida den credito domestico a resulta 
for di menos credito bancario netto na e sector publico (-Afl. 329,2 miyon) y menos credito bancario na e sector 
priva (-Afl. 1,3 miyon). E bahada den credito bancario netto na e sector publico ta wordo atribui na un subida 
den deposito di gobierno (+Afl. 329,2 miyon). E caida den credito bancario na e sector priva a wordo causa pa 
menos credito na consumidor (-Afl. 14,1 miyon), y mas credito na empresa (+Afl. 8,3 miyon) y hipoteca pa 
vivienda (+Afl. 4,5 miyon). 


Inflacion 

E nivel general di prijs, cu ta wordo midi door di e indice di prijs di consumo, a registra un subida di 4,0 porciento 
den e luna di maart 2022 compara cu maart 2021. E contribuyente principal na e aumento aki tabata e categoria 
“transporte”. Pa loke ta trata e promedio anual di e tasa di inflacion, esaki a registra 2,1 porciento na maart 
2022, compara cu 1,7 porciento na februari 2022. 


Entrada di Gobierno 

Entrada total di gobierno a suma Afl. 86,3 miyon na maart 2022, cual ta Afl. 15,5 miyon mas cu e mesun luna di 
e aña anterior. Esaki a resulta for di un subida den entrada di impuesto (+Afl. 16,4 miyon) y un bahada den 
entrada no relata na impuesto (-Afl. 0,9 miyon). 


E aumento den entrada di impuesto a wordo causa principalmente pa mas entrada for di impuesto riba 
importacion (+Afl. 5,0 miyon), riba e asina yama “turnover tax” (B.B.O.,B.A.V.P.) (+Afl. 4,9 miyon), y riba salario 
(+Afl. 3.1 miyon). Di otro banda, entrada for di impuesto riba ganashi (-Afl. 3,9 miyon) a baha. 


Turismo 

Na maart 2022, e cantidad di turista a registra 95.912 turista, cual ta 46.945 mas bishitante (+95,9 porciento) 
compara cu na maart 2021. E mercadonan Norte Americano, Latino Americano, y Europeo a subi cu 39.017 
bishitante (+89,8 porciento), 3.132 bishitante (+165,3 porciento), y 3.731 bishitante (+147,0 porciento), 
respectivamente. 


Banco Central di Aruba 
27 mei 2022 


Pa mas informacion of un analysis mas detaya, bishita nos website (www.cbaruba.org) of tuma contacto cu e Departamento 
di Estadistica di Banco Central di Aruba, tel. +297 5252100, e-mail statistics. department(Dcbaruba.org. 


1 E comunicado di prensa original na Ingles ta prevalece. 


J.E. Irausquin Boulevard 8 P.O. Box 18 Oranjestad Aruba Tel. nr.: (297) 525-2100 Fax nr.: (297) 525-2101 
E-mail: informationcenter@cbaruba.org Website: www.cbaruba.org 

BISHITA DI CORTESIA DI CONSUL MERICAN 


Consul General di Merca na Willemstad, Curaçao sra. Margaret na Hulanda ta solamente pa e relacion diplomeetico entre 

Bond a haci un bishita di cortesia na Minister Plenipotenciario Merca y Hulanda y cu e Consulado General na Curacao ta 

Guillfred Besaril. Consul Bond a wordo acompaña pa un mantene e relacion diplomatico pa e otro paisnan den Reino. 

delegacion di embahada di Merca na Hulanda. Merca ta duna hopi importancia na un bon relacion diplomatico 
cu parti Caribense di Reino Hulandes. 

Ademas di cera conoci cu otro, Consul Bond y Minister Besaril Un tema cu pa Aruba ta hopi importante cu a papia riba dje ta 

a probecha di e ocasion pa trata algun tema di interes mutua e presencia di US Pre-Clearance na aeropuerto Internacional 

pa tanto Merca como Aruba. A papia riba posibilidad pa Reina Beatrix. 

studiantenan Arubiano na Universidadnan na Merca, despues 

di un estudio na Hulanda. Consul Bond a gradici Minister Besaril pa e combersacion 
ameno. 

Riba e terreno diplomatico Consul Bond a bisa cu e embahada 


Presidente di Genootschap Nederland Aruba Nico van Grieken 
a haci un bishita di cortesia na Representante di Aruba na 
Union Europeo y minister plenipotenciario suplente mr. Juan 
Ady Thijsen. Tambe presente na e reunion aki ta hurista y EU 
assistent di Arubahuis mr. Shandra John. 


Meta di e bishita ta pa e Representante di Aruba na Union 
Europeo mr. Juan Ady Thijsen cera conoci cu sr. Van Grieken 
y asina ricibi mas informacion riba e trabao di Genootschap 
Nederland Aruba. Durante e combersacion a intercambia 
diferente punto di bista tanto riba e tereno Europeo como 
desaroyonan den Reino y alabes mira unda por coopera cu 
otro. 


UN PANDEMIA CU EFECTO DEVASTADOR 
PA UN ISLA CU SU PILAR ECONOMICO 
TA NOS BISHITANTENAN DI AFO. 

Y UN ISLA DETERMINA PA SALI 


AUN MAS FUERTE FOR DI E SLA DURO AKI. 

UN ISLA CU VISION PA PROGRESA. 

Ë VISION DI CADA UN DI NOS, 

VISION DI CREATIVIDAD Y INVERSION, 

LO TRECE OPORTUNIDADNAN GRANDI 

PA NOS Y PA NOS FUTURO GENERACIONNAN. 

Ë PASONAN CU AWE NOS TA TUMA, 

TA LAGA MARCANAN ATRAS 

PA NOS GENERACION HOBEN. 

ESAKI LO TA E COMPAS CU LO DIRIGI NAN 

DEN E HORIZONTE DI OPORTUNIIDADNAN, 
L Di PA CONTINUA CU UN ARUBA 

MAS SOSTENIBEL, FUERTE Y RELIENTE. 


20 ANA DI 


INVERSION Y 
22 OPORTUNIDAD 


